section_heading: Školstvo u Podgoraču
paragraph_text: 230px|desno|thumb|Mladi glumci i učitelji, 1933. 230px|desno|thumb|Podgorački učitelji, 1933. - prvi slijeva Tomo Huzjak 230px|desno|thumb|HKD Podgorač, 1936. 230px|desno|thumb|Podgorački učitelji 1936. 230px|desno|thumb|Teodor Mađerić i prvopričesnici 30–tih 230px|desno|thumb|Kolektiv Osnovne škole Podgorač 230px|desno|thumb|Učitelji na Jankovcu 230px|desno|thumb|Odlazak u mirovinu tajnika škole 230px|lijevo|thumb|Izgradnja školske dvorane 230px|desno|thumb|Polaganje kamena temeljca 230px|desno|thumb|A.Bagarić 1997. u podgoračkoj školi Prva školska zgrada bila je u ulici Stjepana Zorca. Tu zgradu je 1836. godine tadašnji vlastelin podgorački, Ladislav Pejačević, dao za školu. Škola je u njoj bila sve do 1871. godine. Nije poznato gdje je prije bila škola. Iste je godine grof Pavao Pejačević (brat Ladislava Pejačevića) sagradio novu školu koja i danas postoji. Zemljište za školu otkupio je od župnikova posjeda uz crkvu. Temeljni kamen položen je 21. kolovoza 1870. Završena je u listopadu 1871. Škola je imala dvije učionice u prizemlju. Na katu je bio trosobni stan za upravitelja škole i jedna soba za učitelja. Gradnja zgrade stajala je 20.000 forinti. Ukupan iznos podmirio je grof. Grof je utemeljio zakladu od 2.000 forinti. Prihod od kamata pokrivao je troškove popravaka na zgradi. Nakon nekoliko godina škola je bila pretijesna, pa ju je trebalo proširiti. Vlada nije prihvatila troškove proširenja zgrade, te je grof odlučio da o svom trošku preuredi učiteljske stanove na katu u dvije učionice. Zgradi je s dvorišne strane dograđena zbornica. Grof je učiteljima za stanovanje dao jednu zgradu nedaleko od škole u kojoj su besplatno stanovali sve do II. svj. rata. Nastava u novoj školi započela je 1873. Te je godine u osnovnu školu upisano 159 polaznika. Učitelji su se izmjenjivali. Najduže su službovali Franjo Min (19 godina) i Sofija Potočnig (18 godina).